cyanic-selkie/wikianc huggingface dataset:
Սան Ֆելիս դու Արագուայա
Ծանոթագրություններ
Կատեգորիա:Բրազիլիայի բնակավայրեր Կատեգորիա:Մատու Գրոսու նահանգի բնակավայրեր
Հաղորդություն
Հաղորդություն (ευχαριστία - գոհություն), Քրիստոնեական Եկեղեցու խորհուրդներից մեկը, որ հիմնականում կատարվում է Պատարագի արարողության ընթացքում։
«Հաղորդություն» բառի ստուգաբանությունը
«Հաղորդություն» բառը ստուգաբանվում է որպես է հաղորդ լինել, մասնակցություն, կցորդություն, հաղորդակցություն, միացում։ Հոգևոր առումով այն խորհուրդն է քրիստոնյաների՝ Քրիստոսի մարմնին ու արյանը հաղորդ դառնալու, ճաշակելու։ Խոսրով Անձևացին «Պատարագի մեկնություն» աշխատության մեջ բնորոշում է Հաղորդությունը որպես Քրիստոսի կցորդությունը մարդկանց և մարդկանց կցորդությունը Քրիստոսին։ Ներսես Լամբրոնացին գրում է. «Հաղորդություն անվանումը ցույց է տալիս, որ բազմության զանազանությունը սրանով [Հաղորդությամբ] դեպի մեկ անձնավորության Քրիստոս է գալիս» ։
Հաղորդության խորհուրդը վաղ Եկեղեցում
Հետևելով Քրիստոսի «մարմնին ու արյանը» հաղորդվելու պատվիրանին, առաջին դարում առաքյալները նորադարձ քրիստոնյաների հետ իրենց տներում եղբայրական հավաքույթներ ունենում, որ հաճախ անվանվում էր ագապե՝ սիրո ճաշ։ Գործք Առաքելոցում այդ մասին գրված է. «Նրանք [քրիստոնյաները] յարատեւում էին առաքեալների ուսուցման, հաղորդութեան, հացի բեկման ու աղօթքների մէջ», «Ամէն օր, միասիրտ, վաղ գնում էին տաճար, տներում էին հացը կտրում եւ ուրախութեամբ ու սրտի պարզութեամբ էին կերակուր ուտում» (Գործք 2։42, 46, հմմտ. 20։7, 11)։ Պողոս Առաքյալը ևս հիշատակում է Հաղորդությունը, որ հաստատել էր Քրիստոսը (Ա Կորնթ. 11։23-26) և ներկայացնում է վաղ եկեղեցում Հաղորդության խորհրդի ընկալումը. «Օրհնութեան բաժակը, որն օրհնում ենք, արդարեւ հաղորդութիւն չէ՞ Քրիստոսի արեան. հացը, որը կտրում ենք, արդարեւ հաղորդութիւն չէ՞ Քրիստոսի մարմնի. որովհետեւ մի հաց, մի մարմին ենք բոլորս, քանի որ բոլորս էլ այդ միակ հացից ենք վայելում» (Ա Կորնթ. 10.16–17)։ Հավաքույթներում հացի բեկումը, այսինքն՝ Հաղորդության խորհուրդը և սիրո ճաշը միասին են կատարել։ Քրիստոնյաները նախապես հավաքվել են շաբաթական չորս անգամ, հացի բեկում կատարելով՝ հաղորդվել, հացից բաժին են հանել նաև աղքատներին։ Կորնթացիներին ուղղաված առաջին նամակում Պողոս առաքյալը անդրադառնում է հաղորդության շուրջ ծագած մի խնդրի՝ գրելով. «Եւ արդ, երբ դուք միասին հաւաքւում էք, Տիրոջ տունը ձեզ համար հաց ուտելու տեղ չէ. որովհետեւ իւրաքանչիւր ոք առաջ է ընկնում իր ընթրիքն ուտելու. մէկը՝ քաղցած է, իսկ միւսը՝ արդէն հարբած։ Միթէ տներ չունէ՞ք ուտելու եւ խմելու համար։ Կամ՝ Աստծու եկեղեցի՞ն էք արհամարհում եւ ամաչեցնում չքաւորներին։ Ի՞նչ ասեմ, գովե՞մ ձեզ դրա համար» (Ա Կորնթ. 11։20-22)։ Նմանատիպ զեղծարարությունները, որ կատարվում էին Տերունական ընթրիքի անվան տակ առիթ դարձան, որպեսզի Վաղ Եկեղեցու պարզ ընթրիքը բաժանվի Տերունականից՝ Հաղորդությունից։ Առաքելական շրջանից սկսյալ Տերունական ընթրիքը եկեղեցական արարողության ձև ստացավ, որը հետագա դարերում զարգանալով ու համալրվելով աղոթքներով և երգեցողությամբ, պարզ արարողությունից վերածվեց Պատարագի արարողության՝ առանցք ունենալով Սուրբ Հաղորդությունը։ Հաղորդության խորհուրդի արարողությունն անվանվեց «անարյուն պատարագ» ։
Հաղորդության խորհրդի աստվածաբանությունն ու ծեսը Հայոց Եկեղեցում
Որպես վաղ քրիստոնեական եկեղեցի՝ Հայ Առաքելական սուրբ եկեղեցին անխախտելիորեն պահպանել է Հաղորդության խորհրդի՝ Քրիստոսի և առաքյալների կողմից մատուցած աստվածաբանությունը՝ որոշակի զարգացում տալով ծեսին։ Սուրբ Հաղորդությունը պատրաստվում է օծված հոգևորականի ձեռքով Սուրբ Պատարագի ժամանակ՝ ուղեկցվելով ծածուկ աղոթքներով ու հավատացյալների օրհներգություններով։ Արդյունքում Աստվածային միջնորդությամբ՝ Սուրբ Հոգին «Որդի Աստուծոյ» շարականի ժամանակ աներևութապես հանգչում է սկիհի՝ բաժակի մեջ տեղակայված գինու և հացի մեջ՝ փոխակերպելով հացն ու գինին Քրիստոսի Մարմնի և Արյան։
Խորհրդաբանորեն Աստծո Միածինը պատարագվում՝ զոհաբերվում է Սուրբ Սեղանի վրա՝ ի քավություն և ի թողություն մեր մեղքերի։ Խաչի վրա զոհաբերվելով Քրիստոս դադարեցնում էր Հին ուխտի՝ մարդկանց մեղքերի քավության համար մատուցվող կենդանիների արյամբ զոհաբերությունները և դրա փոխարեն տալիս էր Նոր Ուխտի Մարմինը և Արյունը, որը առավել էր քան կենդանական ու մարդկային բոլոր զոհերը (Եբր. 9։14, 12։24)։ Սակայն քանի որ Քրիստոսի մահը մեկ անգամ եղավ և Նրա Մարմինն ու Արիւնը մեկ անգամ մատուցվեց Գողգոթայում որպես հավիտենական պատարագ, Եկեղեցին, պատրաստելով Հաղորդության Սեղանը, շարունակաբար իրացնում և իրագործում է այդ հավիտենական պատարագը այստեղ՝ աշխարհում։ Քրիստոսը խաչի վրայ իր մահով փրկեց մարդկությանը, հաշտեցրեց Աստծո հետ և դարձրեց հավիտենական կյանքի ժառանգորդ։ Պատարագի խորհրդակատարման ժամանակ, ամեն անգամ դարձյալ Քրիստոս Իրեն է մատուցում, սակայն արդեն քահանայի օգնությամբ՝ անարյուն և խորհրդավոր ձևով՝ հացի և գինու միջոցով ։ Հաղորդության ճաշակմամբ քրիստոնյան հաղորդակցվում է Աստծուն։ «Ադամի մարմնով մենք մարդ ենք լինում եւ դառնում մարդու որդի, մինչդեռ Քրիստոսի մարմնով լինում ենք Քրիստոս եւ Աստուծոյ որդի։ Մարմնով Ադամից ենք՝ երկրից, շնչաւոր, մինչդեռ Քրիստոսի Մարմնով լինում ենք երկնային, հոգեւոր։ Ադամի մարմնով ժամանակաւոր ենք, մահկանացու, մինչդեռ Քրիստոսի մարմնով՝ անմահ եւ յաւիտեան»,- ասում է Գրիգոր Տաթևացին ։ Բացի Աստծո հետ հաղորդակցությունից ու միացումից, այս խորհուրդը նաև միավորում է մարդկանց՝ նույն մարմնից ճաշակող քրիստոնյաներին։ Սրբագործված հացի ու գինու միջոցով ճաշակողների հոգու մեջ է իջնում Աստված, և զորացնում նրանց, ներշնչում, կենդանացնում և բարձրացնում անկյալ մարդուն։ Գերբնական աստվածությունը, մտնելով ժամանակավորի մեջ, Իր կյանքից նոր կյանք է տալիս հաղորդվողին։ Հաղորդության խորհրդի մատուցմամբ տեսանելի և անտեսանելի, զինվորյալ և հաղթանակած եկեղեցիները մեկ են լինում՝ կազմելով միություն։ «Հաղորդութեան խորհուրդը մարդկանց Աստծու հետ միաւորող կապն է, որովհետեւ այս խորհրդով Հայր Աստուած սրբագործուած հացը եւ գինին փոխում է Ս. Հոգիով Միածնի Ս. Մարմնին եւ Արեան, որպէսզի մենք, ճաշակելով այն, միաւորուենք Աստծու հետ» ։ Հայ Եկեղեցու երախտավոր Արշակ Տեր-Միքելյանը, խոսելով Հաղորդության խորհրդի մասին գրում է, որ խորհրդի հաստատմամբ Քրիստոս պարզապես հասկացրեց իր հավատացյալներն, որ «միմիայն ճաշակելով յուր անմեղ և անապական մարմինն և արյունը, կարող կլինին հաղորդակից լինել յուր հետ ու միանալ, այնպես որ այդ հաղորդակցությամբ ու միությամբ նոքա կմեռնեն մեղաց համար և նորա մարմնի և արյան անմեղությունն ու անապականությունն ընդունելով՝ կմտնեն հավիտենական կյանքի երջանկության և առաքինության ճանապարհը։ Քրիստոսի մարմնի անմեղությունը կսրբե հավատացյալի մարմնի մեղանչականությունը։ Իսկ արյան անապականությունը, թողություն ու քավություն պարգևելով, կարժանացնե նորան աստվածատուր անապական կյանքին։ Հետևաբար ս. հաղորդությամբ է քրիստոնեական ճշմարիտ փրկության իրականացումն յուրաքանչյուր անհատի մեջ, առանց որի քրիստոնյան Քրիստոսի հետ լինել չի կարող և փրկված չի լինիլ» ։
Հաղորդության նյութը
Հաղորդության նյութերն են հացը և գինին։ Քանի որ Քրիստոսի մարդեղությամբ ու աստվածային զոհաբերմամբ մարդը բարձրացվել էր իր ընկած վիճակից, մարդը պարտավոր էր Նրան նմանվելու համար ընդունել Նրա Մարմինը և Արյունը, որ հաղթանակել էր մահվանը հարությամբ։ Բայց քանի որ մարդն իր զգայական բնությամբ անկարող է լիարժեքորեն ընդունել աստվածայինը, Քրիստոս իր ողորմությամբ պատվիրեց ուտել Հացը և խմել Գինին ։ Պատարագի արարողության ընթացքում Սուրբ Հոգու զորությամբ նյութերը փոխակերպվում են Քրիստոսի Մարմնի և Արյան, սակայն հացն ու գինին իրենց գոյությունը, նյութը չեն փոխում, այլ իրենց մեջ ընդունում են Հիսուս Քրիստոսի հոգևոր ներկայությունը և սրբագործվում պատարագիչ հոգևորականի ու քրիստոնյաների աղոթքով։ Ինչպես Գրիգոր Տաթևացին է ասում. «Հացը բազմաթիւ ցորենի հատիկներից է բաղկացած, իսկ գինին՝ խաղողի բազում պտուղներից, այնպէս էլ Քրիստոսի մարմինը բազում անդամներից է շաղկապուած, որը Եկեղեցին է՝ բազում հաւատացեալների միաւորութիւնը» ։ Հացը՝ նշխարը, Հայ Առաքելական Սուրբ Եկեղեցու ավանդության և դավանանքի համաձայն անթթխմոր է՝ բաղարջ (ինչպես Վերջին Ընթրիքի ժամանակ), ցորենի մաքուր ալյուրից։ Գինին ևս, ինչպես Վերջին Ընթրիքի ժամանակ, պետք է լինի մաքուր ու անխառն՝ անապակ, առանց ջուր խառնելու։
Հաղորդության համար անհրաժեշտ պայմաններ
Հաղորդության խորհրդով մեր առաջ պատկերվում է Հիսուս Քրիստոսի մարդեղացումը, չարչարանքներն ու թափված արյունը, մահը, թաղումը և հարությունը։ Ուստի հաղորդության Սեղանին մոտեցողը՝ թե խորհրդակատարը, թե ենթական պետք է հետևեն որոշ սկզբունքների և լուրջ տարամադրվեն դրա հանդեպ։ Այսպես՝ Հաղորդվելու համար անհրաժեշտ պայմաններն են՝
Նրանք, ովքեր ինքնակամորեն հրաժարվում են հետևել կետերից որևիցե մեկին և հաղորդվում են, համաձայն Պողոս առաքյալի խոսքերի դատապարտվում են Աստծուց. «Ահա թէ ինչու, ով որ ուտի այս հացը կամ խմի Տիրոջ այս բաժակն անարժանօրէն, պարտական պիտի լինի Տիրոջ մարմնին եւ արեանը։ Թող մարդ նախ ինքն իրե՛ն փորձի եւ ապա ուտի այդ հացից ու խմի այդ բաժակից. որովհետեւ, ով ուտում է եւ խմում անարժանօրէն, իր իսկ դատապարտութիւնն է ուտում եւ խմում, քանի որ չի զատորոշում Տիրոջ մարմինը։ Դրա համար իսկ ձեր մէջ բազում հիւանդներ եւ ցաւագարներ կան, եւ շատերն էլ մեռած են. որովհետեւ, եթէ մե՛նք մեզ քննէինք, ապա չէինք դատապարտուի» (Ա Կորնթ. 11։27-31)։
Հայ եկեղեցում ի տարբերություն որոշ եկեղեցիների, հաղորդություն են տալիս նաև երեխաներին, քանի որ մկրտված և դրոշմված երեխաները չպետք է զրկվեն աստվածային պարգևից /հմմտ. Եբր. 2։14/։ Մանուկների համար հաղորդության պայմանները, բացառությամբ մկրտված լինելու կարևոր կետի, չեն կիրառվում։
Հաղորդության խորհուրդը այլ եկեղեցիներում
Հայոց եկեղեցու պատմության ընթացքում երկար ժամանակ տեղի են ունեցել բազմաթիվ վիճաբանություններ Հաղորդության խորհրդի նյութի, ծիսակարգի և աստվածաբանության հետ կապված։ Վիճաբանությունների ճնշող մեծամասնությունը եղել այլ եկեղեցիների հետ։
Հռոմեական կաթոլիկ եկեղեցի
Հռոմի Կաթոլիկ եկեղեցում, ինչպես Հայ Առաքելական Սուրբ Եկեղեցում, որպես «Քրիստոսի մարմին» օգտագործվում է բաղարջ՝ անխմոր հաց, սակայն որպես «Քրիստոսի արյուն» օգտագործվում է գինի, որին գոլ ջուր է խառնվում։ Այս հանգամանքը Կաթոլիկ եկեղեցին հիմնավորվում է խաչելությունից հետո հռոմեական զինվորի գեղարդի հարվածից Հիսուս Քրիստոսի կողից հոսած ջրով և արյամբ (Հովհ. 19։36), որը, սակայն տեղի է ունեցել խորհրդի հաստատումից հետո։ Իրականում հանգամանքը առավելաբար կախված է Քրիստոսի բնությունների մասին Քաղկեդոնի ժողովի որոշումների հետ ։ Այլ է կողմնորոշումը նաև աստվածաբանկան հարցում։ ի տարբերություն Հայոց Եկեղեցու, որտեղ հացը և գինին «փոխակերպվում» են Քրիստոսի Մարմնի և Արյան (մնալով հաց և գինի՝ Սուրբ Հոգով հոգևոր հատկությամբ են օժտվում), Կաթոլիկ եկեղեցում կիրառվում է «գոյացափոխություն» տերմինը, ինչը նշանակում է, որ հացը և գինին այդ պահին դադարում են հաց և գինի լինելուց և իրավամբ փոխում են իրենց գոյությունը՝ վերածվելով Մսի և Արյան ։ Լատին եկեղեցում հաղորդություն տրվում է միայն չափահաս և գիտակից մարդկանց։ Սակայն աշխարհականներին տրվում է միայն հացը՝ Մարմինը, իսկ գինին՝ Արյունը ըմպում են միայն հոգևորականները ։
Բյուզանդական եկեղեցի
Բյուզանդական (Արեւելյան օրթոդոքս Eastern orthodox) եկեղեցին ևս Հաղորդության նյութի հարցում էականորեն տարբերվում է Հայոց Եկեղեցուց՝ ոչ միայն հաղորդությանը ջուր խառնելով, այլ նաև օգտագործելով թթխմորով հաց։
Բողոքական եկեղեցի
Բողոքական Եկեղեցին, թեև Հաղորդությունը համարում է խորհուրդ, սակայն չի ընդունում, որ հացը և գինին վերածվում են Մարմնի և Արյան և որ իսկապես տեղի է ունենում Քրիստոսի զոհաբերումը։ Բողոքականությունը խորհուրդը համարում է հիշատակ և նշում որ Քրիստոսն այդտեղ ներկա է «հացի մեջ, հացի հետ և հացի տակ» (Մ. Լյութեր)։ Սա նշանակում է, որ հացը զուտ տեսանելի նշան է, սիմվոլ, որի միջոցով Քրիստոս հաղորդակցվում է մեզ հետ։ Լյութերից ավելի առաջ գնալով Ժ. Կալվինը ստեղծեց աստվածաբանություն, ըստ որի հացը և գինին օգտագործում ենք լոկ որպես հիշատակի ձև՝ հիշելու համար Քրիստոսի զոհաբերումը, իսկ Քրիստոս անկախ այդ «խորհրդանիշերից» միևնույն է ներկա է արարողությանը ։
Ծանոթագրություններ
Կատեգորիա:Հայ Առաքելական Եկեղեցու խորհուրդներ Կատեգորիա:Քրիստոնեական տերմիններ
Վարձու ամուսինը
1)2013 հուլիսի 10-ից 2013 հոկտեմբերի 18, որը փոխարինեց "Տիրուհին" հեռուստանովելին
2) Հոկտեմբերի 21-ից Նոյեմբերի 8-ը հեռարձակումները կատարվում էին 2 ժամով, երբ հեռուստասերիալը սկսեց փոխարինել նար "Տիրուհին և Ծառան" հեռուստանովելին։
3) Հեռարձակման ժամանակահատվածի փափոխության հետ նաև Նոյեմբերի 11-ից 2014 Հունվարի 13-ը այն սկսվեց հեռարձակվել 1 ժամանոց սերիաներով։
Մարիտցա Ռոդրիգեսը և Միգել Վարոնին ֆաների կողմից ընտրվեցին այս սերիալի որպես լավագույն աստղեր ։
Դոբրյանսկոե (գյուղ, Վելիկա-Պիսարևկայի շրջան)
Դոբրյանսկոե (Добрянське), գյուղ Ուկրաինայի Սումիի մարզի Վելիկա-Պիսարևկայի շրջանում։
2001 թվականի տվյալներով Դոբրյանսկոե գյուղում բնակվում էր 1 039 մարդ։
Արտաքին հղումներ
Կատեգորիա:Ուկրաինայի Սումիի մարզի Վելիկա-Պիսարևկայի շրջանի բնակավայրեր Կատեգորիա:Ուկրաինայի գյուղեր
Զուբարևկա (գյուղ, Վյազեմսկի շրջան)
Բնակչությունը 2007 թվականին գրանցված տվյալներով կազմում էր 17 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Սմոլենսկի մարզի Վյազեմսկի շրջանի բնակավայրեր
Պոր Սեն Լուի դյու Ռոն
Պոր Սեն Լուի դյու Ռոն (Port-Saint-Louis-du-Rhône), համայնք Ֆրանսիայի Պրովանս Ալպեր Լազուր ափ մարզի Բուշ դյու Ռոն գավառում ։
Բնակչությունը 2012 թվականի դրությամբ կազմում է 8579 մարդ, բնակչության խտությունը` 116.91 մարդ/կմ²։ Բնակավայրը զբաղեցնում է 73.38 կմ² տարածք։
Աշխարհագրություն
Գտնվում է Փարիզ քաղաքից 640 կմ հարավ, Մարսել քաղաքից` 50 կմ արևմուտք։
Բնակչություն
Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ
Տնտեսություն
2010 թվականին ուներ 5424 աշխատունակ (15-64 տարեկան) բնակիչ, որոնցից ակտիվ էին 3672-ը, իսկ ոչ ակտիվները` 1752։ Ակտիվության ցուցանիշը կազմում է 67,7 %։ 3672 աշխատունակ մարդկանցից աշխատել է 3034 անձ (1758 տղամարդ և 1276 կին)։ Գործազուրկ են եղել 638 անձ (252 տղամարդ և 386 կին)։ 1752 անաշխատունակներից 445-ը եղել են աշակերտներ կամ ուսանողներ, 513-ը` թոշակառուներ, իսկ 794-ը չեն աշխատել տարբեր պատճառներով ։
Ծանոթագրություններ
Կատեգորիա:Ֆրանսիայի բնակավայրեր Կատեգորիա:Ֆրանսիայի համայնքներ
Պիլիպի (գյուղ, Կրասիլովի շրջան)
Պիլիպի (Пилипи), գյուղ Ուկրաինայի Խմելնիցկիի մարզի Կրասիլովի շրջանում։
2001 թվականի տվյալներով Պիլիպի գյուղում բնակվում էր 169 մարդ։ Բնակավայրը զբաղեցնում է 0,908 կմ² տարածք։ Բնակչության խտությունը կազմում էր 186,12 մարդ/կմ²։
Արտաքին հղումներ
Կատեգորիա:Ուկրաինայի Խմելնիցկիի մարզի Կրասիլովի շրջանի բնակավայրեր Կատեգորիա:Ուկրաինայի գյուղեր
Դրուժբա (գյուղ, Վելիկա-Պիսարևկայի շրջան)
Դրուժբա (Дружба), գյուղ Ուկրաինայի Սումիի մարզի Վելիկա-Պիսարևկայի շրջանում։
Արտաքին հղումներ
Կատեգորիա:Ուկրաինայի Սումիի մարզի Վելիկա-Պիսարևկայի շրջանի բնակավայրեր Կատեգորիա:Ուկրաինայի գյուղեր
Գերխիտ աստղեր
Գերխիտ աստղեր, համեմատաբար փոքր չափերի, չափազանց խիտ երկնային մարմիններ։ Նրանցում նյութը գտնվում է այլասերված պլազմային վիճակում։ Լինում են 2 տիպի՝ սպիտակ թզուկներ, որոնց խտությունը կարող է լիևել մինչև 109 գ/սմ3, և բարիոնային աստղեր, որոնց զանգվածի խտությունը նույն կարգի է, ինչ ատոմային միջուկներինը։ Հայտնաբերվաձ առաջին սպիտակ թզուկը Սիրիուսի արբանյակն է, իսկ դիտվող բարիոնային աստղերը՝ պուլսարներ են կամ ռենտգենյան ճառագայթման աստղաձև աղբյուրներ։
Վարկածներ
Գիտնականներից շատերի կարծիքով Գերխիտ աստղերը սովորական աստղերի աստիճանական զարգացման վերջին փուլն են, որոնց ջերմամիջուկային էներգիայի պաշարները սպառված են և չկան այլ տիպի նշանակալից պաշարներ, այսինքն՝ դրանք «մեռնող» կամ արդեն հանգած աստղեր են։ Ենթադրվում է, որ արեգակնային համակարգից ավելի մեծ զանգվածով աստղերը ջերմամիջուկային էներգիայի իրենց պաշարները սպառելուց հետո ենթարկվում են անկասելի սեղմման, որը կոլապս է կոչվում։ Այս դեպքում սպիտակ թզուկներ կամ բարիոնային աստղեր առաջանալ չեն կարող, որովհետև գրավիտացիոն ձգողությունը գերազանցում է նյութի ճնշումը (որը ձգտում է պայթեցնել աստղը)։ Որոշ ժամանակ անց, երբ սեղմվող աստղի շառավիղը հավասարվում և այնուհետև փոքրանում է իր գրավիտացիոն շառավղից, ըստ Ալբերտ Էյնշտեյնի գրավիտացիայի տեսության, այն դառնում է անտեսանելի՝ սև խոռոչ։ Բանն այն է, որ լույսի քվանտները նույնպես ունեն կշիռ, չափազանց զորեղ գրավիտացիոն դաշտի ձգողությունը խանգարում է աստղի մակերևույթից դրանց պոկվելուն։ Վարկածային այս մարմինները կարելի է հայտնաբերել միայն իբենց գրավիտացիոն դաշտի շնորհիվ։ Գոյություն ունի նաև այլ ըմբռնում, որը 20-րդ դարի 2-րդ կեսի սկզբից զարգացնում են Վիկտոր Համբարձումյանը և նրա դպրոցի ներկայացուցիչները։ Ենթադրվում է, որ նախաստղային նյութը գտնվում է ոչ թե նոսր գազային, այլ գերխիտ վիճակում, և տիեզերքում նյութի զարգացումը, մասնավորապես աստղառաջացման պրոցեսը, ընթանում է գերխիտ վիճակից դեպի նոսրը։ Դրա օգտին ևն վկայում դիտողական փաստերը։ Տետևաբար նախաստղային նյութը պետք է լինի գերխիտ։ Ըստ Վիկտոր Համբարձումյանի, նախաստղային մարմիններ են գալակտիկաների և քվազարների կորիզները։ Հայ ֆիզիկոսների մի խումբ (Սահակյանի ղեկավարությամբ) 1972 թվականին ժխտեց գերխիտ աստղերի մասին իշխող այն պատկերացումը, թե իբր դրանք զուրկ են ներքին էներգիայի զգալի պաշարներից, չհաշված ջերմային պաշարները, որոնք աննշան են։ Բավական մեծ անկյունային արագությամբ պտտվող աստղերում կան ներքին էներգիայի մեծ պաշարներ։
Կատեգորիա:Աստղագիտություն
Աղածաղիկ
Աղածաղիկ, թելուկազգիների ընտանիքի միայմա խոտաբույսերի ցեղ։ Հայտնի է 9, Հայաստանում՝ , ։ Տարածված է Արարատյան գոգավորության նախալեռնային գոտում, Երևանի շրջակայքում։ Աճում է կարմիր և դեղին գիպսաբեր կավահողերում, առաջացնում «համադա» անվամբ ուրույն բուսականություն։
Ձևաբանություն
Ցողունը թավոտ է, բարձրությունը՝ 10-40, երբեմն 60 սմ։ Սոկուլենտ է։ Տերևները մսալի են, մոխրականաչավուն, բութ կամ սրածայր ելունդներով։ Ծաղիկները դեղին են, երկսեռ, խոտանման ծաղկատրևներով։ Փոշանոթներն ունեն վառ դեղին, երբեմնէ սպիտակ բշտիկավոր ելունդ։ Ծաղկում է մայիսից սկսած։ Պտղատվության ժամանակ ծաղկապատյանի մոտ գտնվող տերևների վրա առաջանում են թևանման ծիրանագույն ընձյուղներ (մակաճներ)։ Պտուղը թևապտուղ է։ Կուլպական աղածաղիկը գրանված է ՀՀ Կարմիր գրքում։
Կատեգորիա:Թելուկազգիներ Կատեգորիա:ՀՀ Կարմիր գրքում գրանցված բույսեր
Հռադամիստ (օպերա)
«Հռադամիստ» (Radamisto (HWV 12), գերմանացի երգահան Գեորգ Ֆրիդրիխ Հենդելի օպերա երեք գործողությամբ։ Իտալերեն լիբրետտոն Նիկոլա Ֆրանչեսկո Հայմի՝ հիմնված Դոմենիկո Լալլիի L'amor tirannico, o Zenobia և Մաթեո Նորիսի Zenobia լիբրետտոների վրա։ Առաջնախաղը կայացել է 1720 թ. ապրիլի 27-ին Լոնդոնի Թագավորական թատրոնում (King's Theatre)՝ մեծ հաջողությամբ դիմանալով 10 ներկայացման։ 1720 թ բեմադրվել է օպերայի վերամշակված տարբերակը։
Օպերան համարվում է գերմանացի երգահանի լավագույն գործերից մեկը և այսօր էլ երբեմն բեմադրվում է եվրոպական և հատկապես գերմանական թատրոններում։
Օպերայի սյուժեն վերցված է մ.թ. I դարի Հայոց պատմությունից` հիմնվում է Հռադամիզդի կողմից իր կնոջ` Զենոբիային սպանելու փորձի և փրկության պատմության վրա։
Կատեգորիա:1720 բեմադրվածներ Կատեգորիա:Իտալերեն օպերաներ
Աուլաշ
Աուլաշ, գյուղ Օսմանյան կայսրությունում, Տրապիզոնի վիլայեթի Ջանիկի գավառում ։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։
Ծանոթագրություններ
Կատեգորիա:Օսմանյան կայսրության հայաբնակ գյուղեր
(4585) Այնոնայ
(4585) Այնոնայ (Ainonai), աստերոիդ աստերոիդների հիմնական գոտում։ Հայտնաբերվել է 1990 թվականի մայիսի 16-ին Կին Էնդատեի և Կաձուրո Վատանաբեի կողմից Կիտամիում ։
Միջին հեռավորությունը Արեգակից կազմում է 2,734025 ա. մ., առավելագույնը մոտենում է 2,0837 ա. մ. հեռավորության վրա և հեռանում 3,3843 ա. մ. ։ Արեգակի շուրջ մեկ ամբողջական պտույտ է կատարում 1651,21 երկրային օրվա ընթացքում, իր ուղեծրով շարժվելով միջինում 0,218022 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 10,55° անկյուն։
Դիրկսլանդ
Դիրկսլանդ (Dirksland ), համայնք Նիդերլանդների Հարավային Հոլանդիա մարզում։ Տարածքը 55,56 կմ² է, բնակչությունը՝ 8.419 (2011 թ.)։ Մեկ շնչի տարեկան միջին եկամուտը 12.900 եվրո է։
Կատեգորիա:Հարավային Հոլանդիայի համայնքներ
Սև ակացիա
Սև ակացիա (Acácia melanóxylon), սերում է Ակացիա (Acacia) ծառի տեսակը Լոբազգիների (Fabaceae) ընտանիքից։
Բնության մեջ բուսատեսակի տարածումը ներառում է Ավստրալիա՝ Վիկտորիա նահանգ, Նոր Հարավային Ուելս, Հարավային Ավստալիա և Թասմանիա կղզի երկրամասերը։ Վերաաճեցվել է Նոր Զելանդիայում, Հարավային Ամերիկայում և ԱՄՆ-ի մի շարք նահանգներում (Կալիֆոռնիա, Ֆլորիդա և Հավայի) ։
Բուսաբանական նկարագրություն
18-30 մ բարձրությամբ ծառ, 50-90 սմ տրամագծով ուղիղ ցողունով։ Կեղևը շագանակագույն է, արծաթափայլ շերտով, ճեղքված, երկայնական մուգ շերտերով։
Տերևները կրկնակի զուգափետուր են, հաճախ փոխարինվում է ֆիլոդիայով, վերջիններս լայն նշտարաձև տերևներ ունեն, մեկ ուռուցիկ և մեկ այլ ուղիղ եզրով, երբեմն թրաձև, 6-10,5սմ երկարությամբ, 7-30մմ լայնությամբ, կաշվե, անփայլ մուգ կանաչ, 3-5 կտրուկ արտահայտված երկայնական կարճ չորացրած երակներով, շագանակագույն տերևների երկարությունը մոտ 5մմ, հաճախ ֆիլլոդիայի վերին մասում կրկնակի զուգափետուրով և երբեմն ուղղակի փետուրե տերևիկներով։
Ծաղկատերևները քառանիստ են, վերևում մեծանում է գնդաձև գլխիկը, ծածկված մուգ շագանակագույն մազիկներով։
Ծաղկաբույլը հազվագյուտ փունջ է, որը պարունակում է 1-3 (մինչև 6) գլուխ՝ 6-9 մմ տրամագծով, պատյանի երկարությունը՝ 5-10մմ, ֆիլոդիայի տերևանութում։ Ծաղկաբաժակը 5 լայնածավալ դեղնավուն ծաղկաթերթիկներից է, սերտաճած գրեթե վեր, վերևում մուգ շագանակագույն խիտ աղվամազով մազիկներն են։ Ծաղկաթերթիկները դեղնավուն են, կիսով չափ սերտաճած, մուգ շագանակագույն մազերի սրագագաթ թմբիկով։ Առէջները բազմաթիվ են, երկար թելիկներով և դեղնավուն մանր փոշանոթով. թելանման, հաստ վարսանդ, անցնելով առէջները։
Պտուղները հարթ են, փոքր-ինչ ոլորված, 8-15սմ երկարությամբ, լայնությունը՝ 6-9մմ, նեղացող ծայրերով, դրսից և ներսից բաց շագանակագույն, 3-11 սերմերով։ Սերմերի երկարությունը՝ 4-5մմ, լայնությունը՝ 2մմ, հաստությունը՝ 1մմ, սև, փայլուն։ Սերմնակոթը կրկնակի փաթաթված է ալիքաձև, հրակարմիր սերմերի շուրջը։
Նշանակություն և կիրառում
Զբոսայգու գեղեցիկ ծառ, որը աճեցվում է մերձարևադարձային բոլոր երկրներում։
Ունի մուգ ենթակեղևաշերտ բնափայտ, բացառիկ ամրությամբ, նման մուգ ընկույզի ծառին, օգտագործվում է կահույքի արտադրության մեջ, նավակներ, երաժշտական գործիքների մասեր, բռնակներ և այլ իրեր պատրաստելիս։ Կարող է օգտագործվել որպես վառելիք։
Կեղևը պարունակում է 10-12% տանիդներ։
Պատկերասրահ
Սև ակացիայի ծիլը, ծաղիկը, սերմը, պտուղը և ծառը։
Արտաքին հղումներ
Կատեգորիա:Բույսեր Կատեգորիա:Սենյակային բույսեր Կատեգորիա:Բույսեր այբբենական կարգով Կատեգորիա:Դեկորատիվ ծառեր Կատեգորիա:Բակլազգիներ
Ստեփանոս Ներսիսյան
Ստեփանոս Հակոբի Ներսիսյան (Ներսեսյան), հայազգի նկարիչ։
Կենսագրություն
1840-1842 թվականներին ավարտել Է Սանկտ Պետերբուրգի գեղարվեստի ակադեմիան (դասատուներ՝ Ա․ Զաուերվեյդ և Ա․ Վառնեկ)` ոչ դասական» նկարչի կոչումով։ Ներսիսյանի լուսավորական գաղաֆարների ձևավորմանը նպաստել է նաև նրա մտերմությունը ժամանակի անվանի մտավորականների (Գաբրիել Սունդուկյան, Ս․ Նազարյան, Միրզա Ֆաթալի Ախունդով, Հովհաննես Այվազովսկի, Պերճ Պռոշյան, Գևորգ Ախվերդյան և ուրիշներ) հետ։ 1846-1965 թվականներին (ընդմիջումներով) նկարչություն Է դասավանդել Թիֆլիսի, Շուշիի դպրոցներում։ Ստեղծագործել Է պատմական ու կենցաղաղային պատկերի, դիմանկարի ու բնանկարի բնագավառներում։ Ներսիսյանի «Խնջույք Քուռ գետի ափին» (1860-ական թվականներ) նկարը նոր շրջանի հայ կերպարվեստի առաջին կենցաղապատկերն է։ Նրա Մ. Զ. Արղության-Երկայնաբազուկի (1849), Անհայտ տղամարդու, Ա. Տեր-Ղուկասյանի, Գ. Ակիմյանի և այլ դիմանկարներում առկա է Հ. Մ. Հովնաթանյանի արվեստի որոշակի ազդեցությունը։ «Իշխան Բ. Հ. Բեյբութովի դիմանկարը» (1857) հանդիսային է՝ գեներալի պատվանշանների շեշտադրումով։ «Անհայտ կին», «Մելիք-Ադամյան», «Գ. Իզմիրյան» գործերում պարզորոշ է ժամանակի արվեստի գաղափարական ու գեղագիտիական ազդեցությունը, իսկ «Մեսրոպ Մաշտոց» և «Սահակ Պարթև» (երկուսն էլ՝ 1882) պատկերներն ազգային ինքնագիտակցությունից բխած տրամադրությունների գեղարվեստական արտահայտությունն են։ Ներսիսյանն իր ստեղծագործությամբ ավարտին է հասցրել 17-18-րդ դարերի հայ կերպարվեստի զարգացումը՝ այն կապելով 19-րդ դարի 2-րդ կեսի արվեստի հետ։
Ներսիսյանի գործերը պահվում են Հայաստանի ազգային պատկերասրահում, Սուրբ էջմիածնի Վեհարանում, ԳԱԹ-ում, Վրաստանի արվեստի (Թբիլիսի), Մոսկվայի Արևելքի ժողովուրդների արվեստների թանգարաններում ։
Ծանոթագրություններ
Կատեգորիա:Հայ նկարիչներ Կատեգորիա:Սանկտ Պետերբուրգի գեղարվեստի ակադեմիայի շրջանավարտներ Կատեգորիա:Խոջիվանքի գերեզմանատանը թաղվածներ
Բոտսվանայի դրոշ
Բոտսվանայի դրոշը բաց կապույտ գույնի է, մեջտեղը սպիտակ սահմանված սև հորիզոնական շերտով։ Շերտեր 9։1։4։1։9 հարաբերությամբ։ Դրոշի կապույտ գույնը խորհրդանշում է Աֆրիկյան երկինքը և ջրի հույս։ Սև շերտ խորհրդանիշն է Բոտսվանայի բնիկ բնակչությանը։ Սպիտակ շերտեր խորհրդանշում են ազգային փոքրամասնությունների ներկայացուցիչներին։ Շերտերի հարեվանություն նշանակում է սև ու սպիտակ ռասաների փոխըմբռնում, ներդաշնակություն և բարեկամությունը։ Բացի այդ, գույների համադրություն հիշեցնում է զեբրային, որը պատկերված է երկրի զինանշանի վրա։
Արտաքին հղումներ
Կատեգորիա:Ազգային դրոշներ Կատեգորիա:Բոտսվանայի պետական խորհրդանիշեր Կատեգորիա:1966 դրոշներ
Սուլթան
Սուլթան (سلطان) ազնվական տիտղոս մի քանի պատմական նշանակությամբ։ Սկզբնապես այն արաբերեն գոյական էր, որը նշանակում է "ուժ", "իշխանություն", "տիրակալ": Հետագայում այն օգտագործվեց որպես տիտղոս իշխանության գլուխ կանգնած անձանց կողմից, որպես խալիֆին հավասար իշխանություն ունեցող կամ խալիֆայութան ենթակայության տակ գտնվող հզոր նահանգապետ։
Սուլթանի ենթակայության տակ գտնվող տարածքները կոչվում էին սուլթանություն (سلطنة):
Ժամանակակից ժառանգական այն տիրակալները, որոնք ցանկանում են ընդգծել իրենց աշխարհիկ իշխանությունը՝ օրենքի ուժով, սուլթան տիտղոսը փոխարինում են արքա տիտղոսով (իմա՝ արաբերեն «մալիք») և մարանաո լեզվով՝ «Դատու»։
Կատեգորիա:Արքայական տիտղոսներ Կատեգորիա:Թագավորական տիտղոսներ Կատեգորիա:Ազնվական տիտղոսներ Կատեգորիա:Թուրքիայի պատմություն Կատեգորիա:Ազգային և էթնիկ առաջնորդման կոչումներ Կատեգորիա:Օսմանյան տիտղոսներ Կատեգորիա:Իրանի տիտղոսներ Կատեգորիա:Օսմանյան կայսրության պատմություն
Սիդհարթա (վեպ)
«Սիդհարթա» (Siddhartha), Հերման Հեսսեի այլաբանական վեպ-առակը, որն առաջին անգամ հրատարակվել է S. Fischer Verlag հրատարակչության կողմից 1922 թվականին։ Վեպը պատմում է Գաութամա Բուդդայի ժամանակակից բրահման Սիդհարթայի հոգևոր ինքնաճանաչման ճանապարհի մասին։ Այն Հեսսեի 9-րդ վեպն է, գրված է գերմաներեն, պարզ, քնարական ոճով։ ԱՄՆ-ում տպագրվել է 1951 թվականին և ազդեցիկ դարձել 1960-ականներին։ Հեսսեն վեպը նվիրել է Ռոմեն Ռոլանին և Վիլհելմ Գանդերտին։
«Սիդհարթա» բառը կազմված է սանսկրիտի 2 բառերից՝ «սիդհա» (նվաճած)+ «արթա» (այն, ինչ փնտրում է), ինչը միասին նշանակում է «նա, ով հասել է նպատակին» կամ «նա, ով գտել է իմաստը (գոյը)» ։ Իրականում այն Բուդդային տրված մականուններից էր, իսկ գրքում Բուդդան հիշատակվում է որպես «Գոթամա» ։
Արտաքին հղումներ
Կատեգորիա:1922 վեպեր Կատեգորիա:Հերման Հեսսեի վեպեր Կատեգորիա:Գերմաներեն վեպեր Կատեգորիա:Օրիենտալիզմ
Ռոման Տորրես
Ռոման Աուրելյանո Տորրես (Román Aureliano Torres Morcillo, ),  պանամացի ֆուտբոլիստ, «Սիետլ Սաունդերս» ակումբի և Պանամայի հավաքականի պաշտպան։ 2018 թվականի աշխարհի առաջնության մասնակից։
Ակումբային կարիերա
Տորրեսը կարիերան սկսել է «Չեպո» ակումբում։ 2003 թվականին կատարել է նորամուտը հիմնական կազմում և նույն թվականին դարձել Ռոմել Ֆերնադեսի գավաթի դափնեկիր։ 2005 թվականին Ռոմանը տեղափոխվել է «Սան Ֆրանցիսկո», որի կազմում երկու անգամ դարձել է երկրի չեմպիոն։ Մրցաշրջանի ավարտին տեղափոխվել է Կոլումբիա, որտեղ պայմանագիր է կնքել «Կորտուլուայի» հետ։
2007 թվականին տեղափոխվել է «Լա Էկիդադ» ակումբ։ Մեկ տարի հետո օգնել է թիմին նվաճել Կոլումբիայի գավաթը։ 2010 թվականին վարձավճարով տեղափոխվել է «Ատլետիկո Խունիոր»։ Փետրվարի 7-ին «Լա Էկիդադի» դեմ խաղում կատարել է նորամուտը նոր թիմում ։ Հենց այդ մրցաշրջանում օգնել է թիմին նվաճել Մուստանգի գավաթը։
2011 թվականի սկզբին նորից վարձավճարով տեղափոխվել է «Ատլետիկո Նասիոնալ»։ Փետրվարի 6-ին «Էնվիգադոյի» դեմ խաղում կատարել է նորամուտը նոր թիմում ։ Ապրիլի 14-ին «Դեպորտիվո Կալիի» դեմ խաղում խփել է իր առաջին գոլը «Ատլետիկո Նասիոնալի» կազմում ։ Թիմի հետ միասին դարձել է Կոլումբիայի երկակի չեմպիոն։
2012 թվականին Տորրեսը վերադարձել է «Լա Էկիդադ», բայց մեկ տարի հետո վարձավճարով տեղափոխվել է այլ թիմ` «Միլոնարիոսը», որի կազմում նորամուտը կատարել է հուլիսի 30-ին կայացած «Սանտա Ֆեի» դեմ խաղում ։ Մրցաշրջանի ավարտին Տորրեսը նորից դարձել է երկրի չեմպիոն։ 2013 թվականի մարտի 2-ին «Բոյակա Չիկոյի» դեմ խաղում խփել է իր առաջին գոլը «Միլոնարիոսի» կազմում ։
2015 թվականի ամռանը տեղափոխվել է ԱՄՆ «Սիետլ Սաունդերս» ակումբ ։ Օգոստոսի 16-ին «Օռլանդո Սիթիի» դեմ խաղում կատարել է նորամուտը MLS-ում ։
Կարիերան հավաքականում
2005 թվականին Պանամայի երիտասարդական հավաքականի կազմում Տորրեսը մասնակցել է Նիդեռլանդներում անցկացվող աշխարհի երիտասարդական առաջնությանը։
Նույն թվականին ընդգրկվել է Պանամայի հավաքականի հայտացուցակում՝ մասնակցելու ԿՈՆԿԱԿԱՖ-ի ոսկե գավաթի խաղարկությանը։ Հուլիսի 17-ին ՀԱՀ հավաքականի դեմ խաղում կատարել է նորամուտը հավաքականում ։ Մրցաշարի արդյունքում Տորրեսն արժանացել է արծաթե մեդալի։
2007 թվականին երկրորդ անգամ մասնակցել է ԱՄՆ-ում անցկացվող ԿՈՆԿԱԿԱՖ-ի ոսկե գավաթին, որտեղ մասնակցել է Հոնդուրասի, Կուբայի և Մեքսիկայի հավաքականների դեմ խաղերին։
2009 թվականին Տորրեսը երրորդ անգամ է մասնակցել ԿՈՆԿԱԿԱՖ-ի ոսկե գավաթի խաղարկությանը։ Առաջնության ընթացքում մասնակցել է Նիկարագուայի, Գվադելուպայի , Մեքսիկայի և ԱՄՆ-ի հավաքականների դեմ խաղերին։ 2010 թվականի մարտի 3-ին Վենեսուելայի հավաքականի դեմ ընկերական խաղում խփել է իր առաջին գոլը ազգային թիմում ։
2011 թվականին Տորրեսը չորրորդ անգամ մասնակցել է ԿՈՆԿԱԿԱՖ-ի ոսկե գավաթի խաղարկությանը, որտեղ դաշտ է դուրս եկել Սալվադորի և երկու անգամ ԱՄՆ-ի հավաքականների դեմ խաղերում։
2013 թվականին օգնել է թիմին դուրս գալ ԿՈՆԿԱԿԱՖ-ի ոսկե գավաթի խաղարկության եզրափակիչ։ Առաջնության ընթացքում մանակցել է Մարտինիկայի, Կանադայի , ԱՄՆ-ի , Կուբայի և երկու անգամ Մեքսիկայի հավաքականների դեմ խաղերին։ Մեքսիկայի դեմ խաղում Տորրեսը դարձել է գոլի հեղինակ։
2015 թվականին Տորրեսը երկրորդ անգամ դարձել է ԿՈՆԿԱԿԱՖ-ի ոսկե գավաթի բրոնզե մեդալակիր, որտեղ մասնակցել է Հայիթի, Հոնդուրասի , Տրինիդադ և Տոբագոյի , Մեքսիկայի և երկու խաղ ԱՄՆ-ի  հավաքականների դեմ խաղերին։ Մեքսիկայի դեմ խաղում Տորրեսը դարձել է գոլի հեղինակ։
2017 թվականի հոկտեմբերի 10-ին Ռոման Տորրեսը աշխարհի առաջնության որակավորման փուլի շրջանակներում Ռուսաստանում անցկացված Կոստա Ռիկայի դեմ խաղում խփել է որոշիչ գոլը, որի շնորհիվ Պանաման պատմության մեջ առաջին անգամ մասնակցել է աշխարհի առաջնությանը ։
2018 թվականին Տորրեսը մասնակցել է Ռուսաստանում անցկացվող աշխարհի առաջնությանը, որի ընթացքում մասնակցել է Բելգիայի, Անգլիայի և Թունիսի հավաքականների դեմ խաղերին։
Ձեռքբերումներ
Ակումբային
«Չեպո»
«Սան Ֆրանցիսկո»
«Լա Էկիդադ»
«Ատլետիկո Խունիոր»
«Ատլետիկո Նասիոնալ»
«Միլոնարիոս»
Սիետլ Սաունդերս
Հավաքականում
Պանամա
Արտաքին հղումներ
Կատեգորիա:Պանամացի ֆուտբոլիստներ Կատեգորիա:Պանամայի հավաքականի ֆուտբոլիստներ Կատեգորիա:2018 թվականի ֆուտբոլի աշխարհի առաջնության մասնակիցներ Կատեգորիա:Ֆուտբոլի պաշտպաններ
Գիտելիք (ընկերություն)
«Գիտելիք» համամիութենական ընկերություն (Всесоюзное общество «Знание»), կրթական և քարոզչական կազմակերպություն Խորհրդային Միությունում և Ռուսաստանում։ Հիմնադրվել է 1947 թվականին։ Մինչև 1963 թվականը կոչվել է Քաղաքական և գիտական գիտելիքների տարածման համամիութենական ընկերություն։ Դասախոսությունների միջոցով զբաղվել է ԽՍՀՄ բնակչության շրջանում կրթական գործունեությամբ և հակակրոնական քարոզչությամբ, ինչպես նաև հրատարակել է գիտահանրամատչելի գրականություն։ Խորհրդային այլ հասարակական կազմակերպությունների նման, գտնվել է Կոմունիստական կուսակցության վերահսկողության ներքո։ Ունեցել է «Գիտելիք» հրատարակչությունը։
Գլխավոր ղեկավար մարմին է հանդիսացել վարչությունը, որն ընտրվում էր համամիութենական համագումարում՝ 4 տարի ժամկետով։ Միավորել է միութենական հանրապետությունների 15 ընկերությունները՝ ինքնավար հանրապետությունների, երկրամասերի, մարզերի, ազգային օկրուգների, քաղաքների և շրջանների իրենց քարոզչական կազմակերպություններով։ Սկզբնական կազմակերպություններ են ստեղծվել գիտական հիմնարկներում, ուսումնական հաստատություններում, ձեռնարկություններում։
ՀՀ վանական համալիրների ցանկ
Ծանոթագրություններ
Հայաստան Կատեգորիա:Հայկական ճարտարապետություն Կատեգորիա:Ցանկեր:Ճարտարապետություն Կատեգորիա:Հայաստանի Հայ Առաքելական գործող եկեղեցիներ և վանքեր Կատեգորիա:Հայաստանի հոգևոր կենտրոններ
Գիտելիք (ընկերություն)
1972 թվականի դրությամբ ունեցել է 2456 հազար անդամ, այդ թվում՝ 1700 ակադեմիկոս և թղթակից անդամ, 107 հազար դոկտոր և գիտությունների թեկնածու, պրոֆեսոր և դոցենտ։ 1972-ին ընկերությունը պարգևատրվել է Լենինի շքանշանով։
Պատվական Բարխուդարյան
Պատվական Անդրեյի Բարխուդարյան, հայ խորհրդային կինոռեժիսոր, ՀԽՍՀ վաստակավոր արտիստ (1940)   ։
Ծանոթագրություններ
Կատեգորիա:Հայ կինոռեժիսորներ Կատեգորիա:Հայ դերասաններ Կատեգորիա:Հայ ռեժիսորներ Կատեգորիա:Հայ սցենարիստներ
Պիսարևկա (գյուղ, Կրասիլովի շրջան)
Պիսարևկա (Писарівка), գյուղ Ուկրաինայի Խմելնիցկիի մարզի Կրասիլովի շրջանում։
2001 թվականի տվյալներով Պիսարևկա գյուղում բնակվում էր 364 մարդ։ Բնակավայրը զբաղեցնում է 1,69 կմ² տարածք։ Բնակչության խտությունը կազմում էր 215,38 մարդ/կմ²։
Արտաքին հղումներ
Կատեգորիա:Ուկրաինայի Խմելնիցկիի մարզի Կրասիլովի շրջանի բնակավայրեր Կատեգորիա:Ուկրաինայի գյուղեր
Ալաս (նեղուց)
Ալաս (ինդոն.՝ Selat Alas), նեղուց Փոքր Զոնդիական կղզիների ջրատարածությունում՝ Լոմբոկ և Սումբավա կղզիների միջև։
Միավորում է Խաղաղ օվկիանոսյան Բալի ծովը Հնդկական օվկիանոսի հետ։ Ունի մեծ նշանակություն ջրային տրանսպորտի համար։
Աշխարհագրական դիրք
Ալասը միավորում է Խաղաղ օվկիանոսի հյուսիսային կողմում գտնվող Բալի ծովի ջրատարածությունները և Հնդկական օվկիանոսի հարավային մասը։ Նեղուցի երկարությունը հյուսիսից-հարավ՝ 70 կմ. Նեղուցը անցնում է ինդենեզիական Լոմբոկ և Սումբավա կղզիների միջով, որոնցից առաջինը գտնվում է նեղուցի արևմտյան կողմում, իսկ երկրորդը՝ արևելյան կողմում։ Բուն նեղուցում՝ ջրատարածության հյուսիսային կողմում, գտնվում են մեծ քանակությամբ փոքր կղզիներ։ Կան նաև կորալային խութեր Նեղուցի առավելագույն խորությունը գրանցված է նրա կենտրոնական մասում և կազմում է 180 մ։ Լայնությունը տատանվում 14-30 կիլոմետրի միջև։ Լոմբովը հիմնականում ունի բավականին հարթ եզրագծեր, չնայած իր հարավային կողմում գտնվում է բավականին բարդ ձև ունեցող թերակղզի, որը ձևավորում է մի քանի նեղուցներ։ Նեղուցի երկու կողմից էլ նրա մեջ թափվում են երկու գետեր։ Բոլոր ափամերձ տարածքները խիտ բնակեցված են։
Գրականություն
Կատեգորիա:Նեղուցներ այբբենական կարգով Կատեգորիա:Ինդոնեզիայի նեղուցներ Կատեգորիա:Հնդկական օվկիանոսի նեղուցներ Կատեգորիա:Խաղաղ օվկիանոսի նեղուցներ
Լևի Պետրուս
Պետրուս Լևի Պետրուս (Petrus Lewi Pethrus, ), շվեդական հիսունականների առաջնորդ, բողոքականների քահանա, քարոզիչ, բանաստեղծ, շվեդական Քրիստոնեա-դեմոկրատական կուսակցության հիմնադիրներից մեկը և պատվավոր նախագահ, «Dagen» օրաթերթի հիմնադիր և գլխավոր խմբագիր։ Լևի Պետրուսն առանցքային դեր է խաղացել Շվեդիայում հիսունականների շարժման ձևավորման և զարգացման գործում։ Նրա հովվպետության տարիներին (1913-1958) «Ֆիլադելֆիա» եկեղեցին համարվում էր աշխարհի ամենամեծ հիսունականների համայնքը ։
Կենսագրություն
Լևի Պետրուսը ծնվել է 1884 թվականի մարտի 11-ին, Շվեդիայի արևմտյան Վեստերգյոտլանդ գավառի Վարգյոն բնակավայրում՝ Յուհան Յունսսոնի և Աննա Քրիստինա Պիտերսդոտտերի ընտանիքում։ Գործարանային բանվորի որդին՝ Լևին, մանկությունից հովիվ է եղել. 13 տարեկանից աշխատել է փոստային բաժանմունքում որպես սուրհանդակ, ավելի ուշ` քիմիական գործարանում և թղթի ֆաբրիկայում, 15 տարեկանից` կոշիկի գործարանում։ 1897 թվականի փետրվարի 12-ին` 15 տարեկան հասակում, նա մկրտություն ստացավ Վեներսբորգի բապտիստական եկեղեցում։ 1900-1903 թվականներին բնակվել է Նորվեգիայում, որտեղ աշխատել է որպես կոշկակար և ջանասիրաբար մասնակցել տեղի բապտիստական համայնքների կյանքին։
Անցում հիսունականության
1907 թվականի հունվարին Լևի Պետրուսը թերթերից տեղեկացավ Օսլոյում հիսունականության զարթոնքի մասին, որտեղ աշխատում էր Թոմաս Բարաթը։ Բարաթի հետ անձնական հանդիպումից հետո նա միացավ հիսունականների շարժմանը։ Այնուամենայնիվ, դրանից որոշ ժամանակ անց, Պետրուսը մնաց Լիդչյոպինգի բապտիստական եկեղեցու քահանա։ 1911 թվականին Պետրուսը տեղափոխվեց Ստոկհոլմ, որտեղ դարձավ «Ֆիլադելֆիայի» բապտիստական եկեղեցու քահանա, որը բաղկացած է 70 անդամից։ Միայն 1913 թվականին Շվեդիայի բապտիստական միությունը Լևի Պետրուսին և «Ֆիլադելֆիայի» համայնքին վտարեց իրենց դավանանքից, որի պատճառ դարձավ հաղորդության թեմայի շուրջ տարաձայնությունը (Պետրուսը բաց հաղորդություն էր վարում բոլոր ցանկացողների  համար) ։ Այդ ժամանակ «Ֆիլադելֆիայի» եկեղեցին արդեն ուներ 438 անդամ ։ Այս իրադարձությունը խթան հանդիսացավ Շվեդիայում հիսունհազարականական շարժման ձևավորման համար։ Բապտիստների միությունից «Ֆիլադելֆիայի» եկեղեցու վտարումը միահամուռ չընդունվեց  հենց  իրենց բապտիստների կողմից, որոնցից շատերը դա դիտարկեցին որպես համայնքի ինքնավարության սկզբունքի խախտում։ Բապտիստների առաջնորդները  հուսախաբ եղան, քանի որ, «Ֆիլադելֆիայի» միությունից վտարումը հանգեցրեց բապտիստական դաշինքի հետագա մասնատմանը և ավելի մեծ թվով համայնքներ որոշեցին հեռանալ այս դավանանքից։
Եկեղեցու քահանա
1911 թվականին «Ֆիլադելֆիա» եկեղեցու բազայի վրա ստեղծվեց միսիոներական կազմակերպություն, 1912 թվականին` հրատարակչություն, 1915 թվականին՝ աստվածաշնչյան դպրոց, իսկ 1916 թվականին լույս տեսավ Gospel Herald ամսագրի առաջին համարը ։
Պետրուսի հովվական առաջնորդության ժամանակահատվածում «Ֆիլադելֆիա» եկեղեցու հավատավորների թիվն արագորեն աճում էր։ 1918 թվականին եկեղեցին արդեն ուներ 1,8 հազար անդամ, մինչև 1926 թվականն այդ թիվը հասնում էր 3,2 հազարի, մինչև 1938 թվականը` 5.9 հազարի ։
Տասնամյակներ շարունակ Ֆիլադելֆիայի եկեղեցին եղել է հիսունականության աշխարհի ամենախոշոր ծխական համայնքը (1960-ականների սկզբին նրան գերազանցեցին Չիլիի և Կորեայի համայնքները)։ Միևնույն ժամանակ, Ստոկհոլմում աճի հետ մեկտեղ, հիսունականական շարժումը զարգացավ ամբողջ Շվեդիայում, 1923 թվականին երկրում գործում էին հիսունականական 300 «ազատ» համայնքներ ։
Պետրուսի նախաձեռնությամբ «Ֆիլադելֆիա» եկեղեցին ձեռք բերեց Ռյորստանդի առանձնատունը և նրա տարածքում 1929-1930 թվականներին կառուցեց եկեղեցական շինություն։ Բացման պահին տաճարն ուներ 3,5 հազար տեղ և համարվում էր աշխարհի ամենամեծ հիսունական տաճարը։ Ըստ Dagens Nyheter թերթի` «Ֆիլադելֆիա» եկեղեցու շենքը շարունակում է մնալ Եվրոպայի ամենամեծ ազատ եկեղեցին ։
1942 թվականին Պետրուսի անձնական մասնակցությամբ Շվեդիայի հիսունականները բացեցին բարձրագույն ուսումնական հաստատություն։ 1945 թվականին Պետրուսը հիմնադրեց և ղեկավարեց «Dagen» օրաթերթը («Օր»), որը լույս է տեսնում մինչ օրս։ 1952 թվականին «Ֆիլադելֆիա» եկեղեցուն կից ստեղծվեց «Սամսպար» վարկային բանկը, որն ի թիվս այլ բաների, հովանավորում է ավետարանական քարոզարշավները։ 1955 թվականին Պետրուսի նախաձեռնությամբ ստեղծվեց «Միջազգային քրիստոնեական ռադիոն» (I. B. R. A. Radio), որը երկար տարիներ հեռարձակվում էր նաև ռուսերեն կարճ ալիքներով։ Պետրուսի մյուս ծառայությունների շարքում հատկանշական է ալկոհոլիզմի և թմրամոլության վերականգնողական կենտրոնների ստեղծումը։
1955 թվականին «Ֆիլադելֆիա» եկեղեցում տեղի ունեցավ հիսունականների չորրորդ համաշխարհային գիտաժողովը։ Պետրուսի եկեղեցում քարոզում են նաև անգլիկանական, լյութերական և կաթոլիկ քահանաներ։
1949 թվականին Ուիթոնի քոլեջը Պետրուսին շնորհեց աստվածաբանության պատվավոր դոկտորի կոչում։
Հետագա ծառայություններ
1958 թվականի սեպտեմբերի 7-ին Պետրուսը հրաժարվեց եկեղեցու հովվապետական ծառայությունից, բայց շարունակեց գործել որպես քարոզիչ Շվեդիայի և այլ երկրների հիսունհազարական տարբեր համայնքներում։
1959 թվականին նա ստեղծեց «Լևի Պետրուս» բարեգործական հիմնադրամը։
1963 թվականին կրթության ոլորտի բարեփոխումները գրավել են Շվեդիայի հասարակության ուշադրությունը սևեռվեց կրթության ոլորտի բարեփոխումներին, որով առաջարկվում էր  կրճատել կրոնի ուսուցումը դպրոցական ծրագրում։ Չնայած համատարած բողոքներին և 2,1 միլիոն շվեդացիների կողմից ստորագրած միջնորդությանը (երկրի պատմության մեջ ամենազանգվածային միջնորդությունը), բարեփոխումը ընդունվեց խորհրդարանի կողմից։ «Dagen» թերթի խմբագրական հոդվածներում Պետրուսը մեղադրում էր կառավարությանը մատերիալիզմի  և աթեիզմի մեջ և քննարկում  «քրիստոնեական» կուսակցություն ստեղծելու գաղափարը։ 1964 թվականին Պետրուսի նախաձեռնությամբ ստեղծվեց Քրիստոնեա-դեմոկրատական կուսակցությունը, որի փոխնախագահն է եղել ինքը 1964-1968 թվականներին։ Կյանքի վերջին յոթ տարիների բոլոր ձմեռները Լևի Պետրուսը անցկացրել է իր որդու` Ինգմարի հետ,Կալիֆոռնիայի նահանգի Վենտուր քաղաքում։
1973 թվականին Շվեդիայի թագավոր Կառլ XVI Գուստաֆի հրամանագրով Լևի Պետրուսը դարձավ Վասայի շքանշանի ասպետ։ 1974 թվականի մարտին 90-ամյակի տոնակատարության ժամանակ Պետրուսին անձամբ շնորհավորեց Շվեդիայի պետական եկեղեցու ղեկավար, արքեպիսկոպոս Ուլոֆ Սունդբյուն։ 1974 թվականի ամռանը Պետրուսը կատարեց իր վերջին քարոզը Նյուհեմում կայացած շվեդական հիսունհազարականների ամենամյա համագումարում։
Լևի Պետրուսը մահացել է 1974 թվականի սեպտեմբերի 4-ին, 90 տարեկան հասակում, թաղված է Ստոկհոլմում։
Ընտանիք
Լևի Պետրուսը ամուսնացել է 1913 թվականի ապրիլի 12-ին Լիդիա Յուսեֆինա Դանիելսոնի հետ (1881-1966)։ Նշանադրությունը տեղի է ունեցել Նորվեգիայի Կրագերյո կոմունայի «Վիֆանիա» բապտիստական  եկեղեցում։ Լևին և Լիդիան ունեցել են  ինը երեխա (Դորա, Ինգմար, Կարլ-Յակոբ, Կնուտ (1924), Լիլիեն, Միրիամ (1916), Օլիվեր, Ռաչել (Ռեյչել, 1924) և անհայտ), ևս մեկ երեխա ծնվել է մահացած։ Լեսթեր Սամրալը այսպես է հիշում Պետրուսի ընտանիքին։
Պետրուսի թոռը` Պեր Էգոն Յուհանսոնը (ծնվել է 1951 թվականին) և թոռնուհին` Դեզիր Պետրուսը (ծնվել է 1959 թվականին), եղել են շվեդական Քրիստոնեա-դեմոկրատական կուսակցության հայտնի քաղաքական գործիչներ։
Ժառանգություն
Լևի Պետրուսը մի քանի տասնյակ օրհներգերի հեղինակ է, որոնք օգտագործվում են շվեդական հիսունհազարականների կողմից՝ երկրպագության ընթացքում։ 1930 թվականին նա հրատարակեց պատարագի երգերի  ժողովածու՝ «Հաղթանակի երգեր» (452 սաղմոս), որում ներառված էին  իր սեփական մոտ քսան օրհներգեր։ 1913 թվականին Պետրուսը  սկսեց գրել իր ամենահայտնի ստեղծագործությունը՝ «Խոստումները չեն հուսախաբեցնի», գտնվելով անհանգիստ վիճակում կապված կնոջ ծանր հիվանդության հետ, վերջին երկու քառյակներն ավելացան ավելի ուշ՝ աշխարհիկ լրատվամիջոցների կողմից «Ֆիլադելֆիայի» եկեղեցու վրա դաժան հարձակման ժամանակ։
Այս ստեղծագործությունը ներառված է լյութերական շվեդական սաղմոսների գրքում (No. 254), որտեղ ընդգրկված են նաև Փրկության բանակի տարբեր երգեր և կաթոլիկ երգեր։ Պետրուսը նաև բեղուն հեղինակ էր։ Նրա գրքերը թարգմանվել են աշխարհի շատ լեզուներով։ Գրքերից բացի, Պետրուսը գրել է բազմաթիվ հոդվածներ պարբերականների համար։
Ծանոթագրություններ
Կատեգորիա:Շվեդ կրոնական գործիչներ Կատեգորիա:Բողոքական կրոնական գործիչներ Կատեգորիա:Հիսունականներ Կատեգորիա:Շվեդ բանաստեղծներ Կատեգորիա:Վասայի շքանշանի ասպետներ Կատեգորիա:Աստվածաբանական գիտությունների դոկտորներ Կատեգորիա:Շվեդիայի քաղաքական գործիչներ Կատեգորիա:Քրիստոնեական հոգևոր առաջնորդներ
Պերվոմայսկի (քաղաքատիպ ավան, Պերվոմայսկի քաղաքային օկրուգ)
Պերվոմայսկի (Первомайский), քաղաքատիպ ավան Ռուսաստանի Կիրովի մարզի Պերվոմայսկի քաղաքային օկրուգի կազմում։
Բնակչությունը 2010 թվականին գրանցված տվյալներով կազմում էր 8990 մարդ։
Արտաքին հղումներ
Կատեգորիա:Ռուսաստանի քաղաքատիպ ավաններ Կատեգորիա:Ռուսաստանի Կիրովի մարզի Պերվոմայսկի քաղաքային օկրուգի բնակավայրեր Կատեգորիա:1959 թվականին հիմնադրված բնակավայրեր
Եզդեցկոե (գյուղ, Վելիկա-Պիսարևկայի շրջան)
Եզդեցկոե (Їздецьке), գյուղ Ուկրաինայի Սումիի մարզի Վելիկա-Պիսարևկայի շրջանում։
2001 թվականի տվյալներով Եզդեցկոե գյուղում բնակվում էր 286 մարդ։
Արտաքին հղումներ
Կատեգորիա:Ուկրաինայի Սումիի մարզի Վելիկա-Պիսարևկայի շրջանի բնակավայրեր Կատեգորիա:Ուկրաինայի գյուղեր
Կրտման բարդույթ
Կրտման բարդույթ, հոգեվերլուծության մեջ ֆիզիկական կամ հոգեկան վախ՝ սեռական օրգանները վնասելու կամ կորցնելու հանդեպ, Զիգմունդ Ֆրոյդի ամենաառաջին հոգեվերլուծական տեսություններից մեկը ։ Ֆրոյդը գտնում էր, որ կրտման բարդույթը հրահրվում է նույն սեռին պատկանող ծնողի հասցրած հնարավոր վնասվածքային բնույթ կրող սպառնալիքների վախի պատճառով, որը շատ հաճախ կապված է մաստուրբացիայի հետ և պատիժ է՝ հակառակ սեռին պատկանող ծնողի հանդեպ սեռական ցանկություններ ունենելու համար ։ Ենթադրում է, որ կրտման վախն առաջանում է 3-5 տարեկան հասակում։ Ֆրոյդը ենթադրում էր, որ կրտման վախն առաջանում է այն բանի արդյունքում, որ երեխան սկսում է ուշադրություն դարձնել սեռերի միջև անատոմիական տարբերության վրա, իսկ ավելի կոնկրետ կանանց մոտ առնանդամի բացակայության վրա։ Ֆրոյդը ներմուծել է նաև «կրտման բարդույթ» հասկացությունը, որն առաջին անգամ օգտագործել է իր«Հինգամյա տղայի ֆոբիայի վերլուծության», այսինքն՝ փոքրիկ Հանսի հիվանդության պատմության մեջ (1909 թվական)։ Ֆրոյդի կարծիքով կրտման բարդույթը Էդիպի բարդույթի հետ միասին որոշակի իմաստով կազմում էին հոգեվերլուծական տեսության հիմքը։
Էդիպի բարդույթ
Կրտման բարդույթի տարբերությունը տղայի ու աղջկա միջև դրսևորվում են նրանում, որ կրտման բարդույթի ազդեցությամբ տղայի մոտ Էդիպի բարդույթը վերանում է, այն դեպքում, երբ աղջկա մոտ կրտման բարդույթի ազդեցությամբ կարող է առաջանալ Էդիպի բարդույթ։ Տղաների մոտ կրտման սպառնալիքը միանշանակ գալիս է հորից, այն դեպքում, երբ աղջիկների մոտ այդքան էլ հեշտ չէ որոշել, թե ումից է առաջինը գալիս կրտման սպառնալիքը։
Կրտման բարդույթը աղջիկների մոտ
Դասական հոգեվերլուծական տեսության համաձայն, աղջիկը որոշ ժամանակով փոխարինում է բացակայող առնանդամը ծլիկով, քանի որ նա, շատ է ցանկանում տղա լինել ։ Աղջիկը, նախանձելով տղաներին, զգում է առնանդամի բացակայությունը որպես սեփական թերլիարժեքություն, որը նա կարող է ժխտել, կոմպենսացնել կամ հաղթահարել։ Կրտման բարդույթը (և նրա հետևանքը՝ առնանդամի նկատմամբ նախանձը) կարող են բերել փոքրիկ աղջիկների ֆանտազիայի, որ նրանք ունեն առնանդամ (երևակայական առնանդամ) կամ էլ չնայած իրականացված կրտմանը՝ առնանդամը կրկին աճում է։ Որոշ կանանց մոտ դաշտանի նկատմամբ վախից հայտնաբերվում է պատկերացում այն մասին, որ դաշտանը վկայում է անցյալում կատարված կրտման մասին։ Եթե փոքրիկ աղջկան չի հաջողվում հաղթահարել առնանդամի նկատմամբ նախանձը, այսինքն կրտման բարդույթը չի լուծվում, ապա զարգանում է թերարժեքության զգացում։ Որպես պաշտպանություն, երբեմն, առաջանում է առնականության բարդույթ։ Կրտումը ընդունելու արդյունքում տղան դառնում է կանացի, իսկ աղջիկը դրա դեմ բողոքի արդյունքում ձեռք է բերում տղամարդկային գծեր։
Ծանոթագրություններ
Կատեգորիա:Հոգեվերլուծություն Կատեգորիա:Բարդույթներ
Զուբարի (գյուղ, Սմոլենսկի շրջան)
Զուբարի (Зубари), գյուղ Ռուսաստանի, Սմոլենսկի մարզի Սմոլենսկի շրջանի կազմում։
Բնակչությունը 2007 թվականին գրանցված տվյալներով կազմում էր 1 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Սմոլենսկի մարզի Սմոլենսկի շրջանի բնակավայրեր
Դուսբուրխ
Դուսբուրխ (Doesburg ), համայնք Նիդերլանդների Խելդերլանդ մարզում։ Տարածքը 11,64 կմ² է, բնակչությունը՝ 11.621 (2011 թ.)։ Մեկ շնչի տարեկան միջին եկամուտը 12.600 եվրո է։
Կատեգորիա:Խելդերլանդի համայնքներ
Թան Ին
Թան Ին (唐寅, ), հայտնի է նաև որպես Թանգ Բոհու (唐寅), չինացի նկարիչ, գեղագիր և բանաստեղծ, եղել է Մին դինաստիայից։
Կենսագրություն
Եղել է մեծահարուստ վաճառականի ընտանիքից, որը ստացել է գերազանց կրթություն։ Պեկինում քննությունները հանձնելուց առաջ նրան բացահայտել են անազնիվ արարքի մեջ (նա ընկերոջ հետ կաշառել է քննություն իրականացնողներից մեկի ծառային՝ հարցերի բովանդակությունը պարզելու համար), վերադարձել է հայրենիք և հրաժարվել կարիերայից։ Նրա կյանքը դարձել էր հանրաճանաչ պատմությունների առարկա։ Հեղինակ է բնապատկերների, տնային և պալատական կյանքից տեսարանների։
Արտաքին հղումներ
Կատեգորիա:Չինացի արվեստագետներ Կատեգորիա:Չինացի նկարիչներ Կատեգորիա:Չինացի բանաստեղծներ
Բալախոռ (Ջանիկի գավառ)
Բալախոռ, գյուղ Օսմանյան կայսրությունում, Տրապիզոնի վիլայեթի Ջանիկի գավառում ։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։
Ծանոթագրություններ
Կատեգորիա:Օսմանյան կայսրության հայաբնակ գյուղեր
Ամերիկյան դոդոշ
Ամերիկյան դոդոշ (Anaxyrus americanus ) երկկենցաղների դասի դոդոշների ընտանիքի ներկայացուցիչ։
Ամբողջ երկարությունը կազմում է 5-11,1 սմ ։ Ունի միջին մեծության գլուխ։ Մարմինը փոքր-ինչ ձգված է։ Պարոտիդները երկարաձգված են, առանձնացված են աչքերի հետևում գտնվող ոսկրային սրածայրերից կամ միացված են նրանց կարճ պտույտով։ Հետօրբիտային սրածայրերը բարձր են, առանց ընդգծված այտուցների։ Մեջքի մաշկը պատված է մեծ քանակությամբ մանր և միջին գորտնուկներով։ Գորտնուկները տարածվում են նաև ոտքի հետևի մասում։ Հատկանշական առանձնահատկությունն այն է, որ մեջքի վրա փոքր բծերը խիստ գերաճած են գորտնուկներով։
Գույնը տատանվում է դեղնավուն շագանակագույնից մինչև շագանակագույն։ Կողքերում կա կանաչ նախշեր։ Գորտնուկները սովորաբար լինում են կարմրավուն կամ շագանակագուն։